A tous cels qui verront et orront ces presentes lettres Gauthiers sires de Choisuel salut. Saichent tuit que comme descors fust mehus entre moi dune part et couvent de Morimont de lordre de Cystiaux en diocise de Langres dautre part. Cest asavoir sur le fait de la vente dou marchie de Choisuel ou li dit religious disoient que je les empeschoie en plusours menieres. Finaubles acors est fais sur ce entre moi et les dis religious en la meniere qui sensuit. Cest asavoir que je veil et outroi que toutes fois que li festes de none serai au vanredi et que on muerai le marchie dou dit vanredi a autre jour davant le dit vanredi que la vente dou dit marchie a quelque jour que il soit mues soit entierement as dis religious et aussi par semblant meniere il en useront le jour dou marchie de la grant samainne de Paqques a quelque jour que li dis marchie serai et pourront li di religious ou leur comandemens loier les estaulz dou dit marchie tant que il les pourront loier en la forme et meniere que il les ont a costumes a loier au temps de mon seignor mon pere qui dex aist a lame davant ce que li contens en comencest dou fait de la garde de Morimont dou acors est et se aucune chose ai este faite novellement in dehuement ou [frindite?] des dis religious dou louaiges des dis estauls par la quel vente et louaige des dis estauls li dit religious ou li our comandemens grunt gaiges ou dit marchie par tout ce qui desu lour en ferai toutes fois quil lor plairai et de toutes denrees qui serait amenées ou aportees au dit marchie et ou conduit dicelui pour vendre et pour desduire au dit marchie le jour precedant dou dit marchie la vente et li rouaiges dicelles serunt as dis religious cum un que les dites denrees fussent vendues ou desduites le dit jour precedant ou le jour dou marchie et toutes menieres de denrees qui seroient amenees ou aportees au dit marchie qui rien seroient remenées ou reportees icelui jour cil cui lesdites denrees serunt ou lour comandemens les en pouvant renmener ou reporter apres le jour dou dit marchie sens paier rouaige a moi ne a  mes gens. Item comme li dit religious eussent un molin que on apelle Gemenes si quil est decheus a point je veil i outroi as dis religious que il le di molin puissent refaire se il lour plait et le cours de laiue repanre traverier au dit molin par lescluse qui iestoit ancors que li dis molin fust decheus Et les lettres que li dit religious ont dou dit molin soient et demorint en lour forse et en lour vertu de point en point celonc raison. Item comme nous heussins encor contens dune cornee de bois seant dessus lestang dou foulon de Morimont entre les voies qui tendent de Morimont a Columbey et au dit foulon. Je veil et outroi que li dite cornee de bois soit et demoroit a tous jours as dis religious aussi comme les bornes mises ses de mon assentement par Massot de [Coveni ?] prevost de Montigny et par frere Gilebert cellérier de Morimond le demisent. Item comme li dit religious se dolysient  de ce que il disoient que maliciousement et pour lour faire domaige ma gent en faisoient a aller laiue par le cor de la chaucie de mon estang desoubs Columbei pour quoi lour molins desoubs la chaucie de mon dit estang cessoit a morre. Je permet as dis religious que desor en avant par moi et par notre commandement ne par notre assentement doimmages ne empeschemens ne serai mis ou dit molin ne li auie dou dit estang destorbee contre la tenor des privileges que li dit religious ont de mes davanciers dou dit molin et de leaue dou dit estang. Item je primet as dis religious et a lour personniers paier a tous jours pour moi et pour mes hoirs le disme de mes vines seant au finaige de Borbonne et de mes autres heritaiges dou dit finaige cest a savoir de quinze menix de vin un menil et de quinze gerbes une gerbe. Et veil outroi et a ce ne consent que mi homme de Borbone paioient lour dit disme de lour heritaige en la forme et menue que il si sunt obligie. Item comme je sigasse les dis religious de mes despens fais en la perscontion et point chef de la confirmacion dou roi notre signor sur lacort fait entre monsignor mon pere moi et les dis religious sur le fait de la garde de Morimont li dit religious ont de ce acorder a moi a la somme de sex vingt et dix livres de tournois les quelles je ai heues et receus des dis religieux desquels despens je quite les dis religious pour toujours et veil et outroi et a ce me consent que tuit li familege toutes les lettres qui li dit religious ont de mes davanciers dime il ont usei et joi paisiblement au temps de mon signor notre pere et de ses davancier davant le contens qui commencai dou fait de la garde de Morimont demoroient en lour force et vertu et en joint en la même quil faisoient davant le contens de la dite garde a tous jours mais paisiblement lesquels choses dessus dites contens et singulieres en some et meme que dit est permet je atenir par ma foi corporelement donnee par moi et par mes hoirs et par mes successoures a toujours as dis religious sens aler ei contre ne faire a aler par moi ne par moi et en regnoi ne en apert mal les  averoi fermes et estaubles pour moi pour mes hoirs et pour mes successors a ung en permet a porter bonc et leaul garantie vers tous et contie consseu lobligacion de tous mes ung et des ung de mes hoirs mobles et non mobles resens et avenir ou quil soient et que les pouroit cionnne[…] ung  li dit religious pourroient paine ou faire apaine a moi ou mes hoirs conromdre par quelque justice quil lour plairoit par garde tenir et garantir les choses dessus dites se dessaut iavoit pour moi et pour mes hoirs ou pour mes successours. En tesmoignage de laquel chose je Gauchiers sires desus dit ai mis notre saal en ces presentes lettres qui furent faites lan de grace notre Signor mil trois cens trante sept le samedi apres les bordes.

